ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର): ଅନୁଗୁଳ ଜିଲ୍ଲାରେ ଥିବା ମହାନଦୀର ସାତକୋଶିଆ ଗଣ୍ଡରୁ ଦୁଇଟି କୁମ୍ଭୀରଙ୍କ ମୃତ ଶରୀର ମିଳିବା ପରେ ବିଲୁପ୍ତ ପ୍ରାୟ ଘଡ଼ିଆଳ କୁମ୍ଭୀର ସଂରକ୍ଷଣ କାର୍ଯ୍ୟକ୍ରମ ବାଧାପ୍ରାପ୍ତ ହୋଇଛି ।
ବନ ବିଭାଗ ଦ୍ୱାରା ଘଡ଼ିଆଳ ସଂରକ୍ଷଣ ପାଇଁ ପାଇଲଟ ଟେଲିମେଟ୍ରି ଟ୍ରାନ୍ସମିଟର ପ୍ରକଳ୍ପ ଆରମ୍ଭ ହୋଇଥିବା ବେଳେ ଏହି କୁମ୍ଭୀର ମୃତ୍ୟୁ ବନ ବିଭାଗ ଅଧିକାରୀଙ୍କୁ ଅଡୁଆରେ ପକାଇ ଦେଇଛି ।
ପୋଷ୍ଟମର୍ଟମ ରିପୋର୍ଟରୁ ପ୍ରାକୃତିକ କାରଣରୁ ଏମାନଙ୍କର ମୃତ୍ୟୁ ହୋଇଥିବା ଜଣାପଡ଼ିଛି । ସାତକୋଶିଆ ଅଞ୍ଚଳରେ ଏବେ ଘଡ଼ିଆଳଙ୍କ ସଂଖ୍ୟା ୮କୁ ଖସି ଆସିଥିବା କହିଛନ୍ତି ସାତକୋଶିଆ ବନାଞ୍ଚଳର ରେଞ୍ଜ ଅଫିସର ଜୟନ୍ତ ପଟ୍ଟନାୟକ ।
ଗତ ମାସରେ ପାଞ୍ଚଟି ଘଡ଼ିଆଳ (ତିନିଟି ମାଈ ଓ ଦୁଇଟି ଅଣ୍ଡିରା)ଙ୍କ ଶରୀରରେ ବାୟୋଟେଲିମେଟ୍ରି ଟ୍ରାନ୍ସମିଟର ଲଗାଇ ସେମାନଙ୍କ ଗତିବିଧି ଜାଣିବା ପାଇଁ ସାତକୋଶିଆ ଗଣ୍ଡରେ ଛଡ଼ା ଯାଇଥିଲା । ତେବେ ସେମାନଙ୍କ ମୃତ୍ୟୁ ଏବେ ଚିନ୍ତାର କାରଣ ପାଲଟିଛି ବୋଲି ସେ କହିଛନ୍ତି।
ଅନ୍ତର୍ଜାତୀୟ ପ୍ରକୃତି ସଂରକ୍ଷଣ ସଂଘ (ଆଇୟୁସିଏନ) ଦ୍ୱାରା ଘଡ଼ିଆଳକୁ ଗମ୍ଭୀର ଭାବେ ଲୁପ୍ତ ଦର୍ଶାଯିବା ସହ ସଙ୍କଟରେ ଥିବା ପ୍ରାଣୀ ତାଲିକାରେ ଅନ୍ତର୍ଭୁକ୍ତ କରାଯାଇଛି ।
ଘଡ଼ିଆଳଙ୍କ ପ୍ରାକୃତିକ ବାସସ୍ଥଳୀ ସାତକୋଶିଆ ଗଣ୍ଡରୁ ସେମାନଙ୍କ ସଂଖ୍ୟା ଦ୍ରୁତ ଗତିରେ କମିବାରେ ଲାଗିଛି । ବିଗତ ଦିନରେ ସଂରକ୍ଷଣ ପାଇଁ ଅନେକ ପଦକ୍ଷେପ ନିଆ ଯାଇଥିଲେ ବି ଗଣନାକାରୀମାନେ ଏଯାବତ ପ୍ରାକୃତିକ ବାସସ୍ଥଳୀରେ ମାତ୍ର ୧୦ଟି ଘଡ଼ିଆଳ ଠାବ କରିଛନ୍ତି ।
ତେବେ ଦୁଇଟି କୁମ୍ଭୀରଙ୍କ ମୃତ୍ୟୁ ପରେ ଏହି ସଂଖ୍ୟା ଏବେ ୮ରେ ପହଞ୍ଚିଛି । ସଂଯୋଗବଶତଃ ଦେଶରେ ଓଡ଼ିଶା ଏକମାତ୍ର ରାଜ୍ୟ ଯାହାର ନଦୀଗୁଡ଼ିକରେ ଲୁଣିପାଣି କୁମ୍ଭୀର, ଘଡ଼ିଆଳ ଓ ମଗର ଏହି ତିନି ପ୍ରଜାତିର କୁମ୍ଭୀର ବସବାସ କରନ୍ତି ।
ପୂର୍ବରୁ ବନ ବିଭାଗ ଆବଦ୍ଧ ପ୍ରଜନନ ମାଧ୍ୟମରେ ଘଡ଼ିଆଳ ବଂଶ ବୃଦ୍ଧି ଉଦ୍ୟମ କରିଥିଲେ । ତେବେ ଏହା ସଫଳ ହୋଇନଥିଲା ।
କୃତ୍ରିମ ପ୍ରଜନନ ମାଧ୍ୟମରେ ପ୍ରାୟ ୮୦୦ ଘଡ଼ିଆଳଙ୍କୁ ପ୍ରାକୃତିକ ପରିବେଶରେ ଛଡ଼ା ଯାଇଥିଲେ ବି ପରେ ସେମାନଙ୍କୁ ଠାବ କରାଯାଇ ପାରିନଥିଲା ।
୧୯୭୫ରୁ ଲୁଣି ପାଣି କୁମ୍ଭୀର, ମଗର ଓ ଘଡ଼ିଆଳଙ୍କୁ ପାଳନ କରି ସେମାନଙ୍କୁ ପ୍ରାକୃତିକ ବାସସ୍ଥଳୀରେ ଛାଡ଼ିବା କାର୍ଯ୍ୟକ୍ରମ ଚାଲିଛି ।
ଏହି କାର୍ଯ୍ୟକ୍ରମକୁ ୟୁନାଇଟେଡ ନେସନ ଡେଭଲପମେଣ୍ଟ ପ୍ରୋଗ୍ରାମ ଓ ଫୁଡ୍ ଆଣ୍ଡ ଏଗ୍ରିକଲଚରାଲ ଅର୍ଗାନାଇଜେସନ ମାଧ୍ୟମରେ ଆର୍ଥିକ ସହାୟତା ପ୍ରଦାନ କରାଯାଉଛି ।
ଭିତରକନିକାରେ ୟୁଏନଡିପିର ଆର୍ଥିକ ସହାୟତାରେ ଆରମ୍ଭ ହୋଇଥିବା ଲୁଣି ପାଣି କୁମ୍ଭୀର ସଂରକ୍ଷଣ କାର୍ଯ୍ୟକ୍ରମ ସଫଳ ହୋଇଥିବା ବେଳେ ଅନୁଗୁଳ ଜିଲ୍ଲାର ଟିକରପଡ଼ା ଅଭୟାରଣ୍ୟର ସାତକୋଶିଆ ଗଣ୍ଡରେ ହୋଇଥିବା ସଂରକ୍ଷଣ କାର୍ଯ୍ୟକ୍ରମ ବିଫଳ ହୋଇଛି । ଗଞ୍ଜାମ ଜିଲ୍ଲାର ରାମତୀର୍ଥରେ ମଗର କୁମ୍ଭୀର ସଂରକ୍ଷଣ ପ୍ରକଳ୍ପ ସଫଳତାର ସହ ସେମାନଙ୍କ ବଂଶ ବୃଦ୍ଧି କରିବାରେ ସକ୍ଷମ ହୋଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
